
Republika Hrvatska						   
Općinski sud u Crikvenici
Ul. kralja Tomislava 85 A, Crikvenica                                Poslovni broj: Pp-379/2024

                                                                                                                       

R E P U B L I K A   H R V A T S K A

R J E Š E N J E

[bookmark: _Hlk142994066]Općinski sud u Crikvenici, po sucu toga suda Gordani Vulić Pavlović, uz sudjelovanje zapisničara Melite Mrakovčić, u prekršajnom postupku protiv okrivljenika Franje Mikca, branjenog po branitelju Mihaelu Arčonu, odvjetniku iz Novog Vinodolskog, zbog djela prekršaja iz odredbe članka 6. Zakona o prekršajima protiv javnog reda i mira (Narodne novine br. 41/77, 55/89, 05/90, 30/90, 47/90, 29/94, 114/22, 47/23) u povodu optužnog prijedloga Ministarstva unutarnjih poslova, Policijske uprave primorsko-goranske, Policijske postaje Crikvenica klasa: 211-07/24-5/1575, urbroj: 511-09-27-24-1 od 17.1.2024., odlučujući o zahtjevu okrivljenika putem branitelja za naknadom troškova postupka, zaprimljenog po sudu dana 20. travnja 2026. godine, dana 12. kolovoza 2026.,

r i j e š i o  j e

1. Na temelju odredbe članka 140. stavka 2. Prekršajnog zakona (Narodne novine broj 107/07, 39/13, 157/13, 110/15, 70/17, 118/18, 114/22 i 138/23, dalje: PZ) imaju se na teret proračunskih sredstava isplatiti troškovi prekršajnog postupka na ime nagrade i nužnih izdataka branitelja okrivljenika odvjetnika Mihaela Arčona iz Novog Vinodolskog, u ukupnom iznosu od 1.238,56 eur (slovima: tisuću dvjesto trideset osam eura i pedeset šest centi) uplatom na račun okrivljenog Franje Mikca iz Crikvenice na broj računa HR 11240 200 632 0550 7808 otvoren kod Erste banke d.d.

1. Odbija se okrivljeni s preostalom dijelu zahtjeva za naknadom troškova preko dosuđenog mu iznosa.

III. 	Računovodstvo Općinskog suda u Crikvenici dužno je po pravomoćnosti ove odluke postupiti po točki I izreke iste.  


Obrazloženje

1. Odlukom ovoga suda posl. broj Pp-379/2024 od 15. rujna 2025. okrivljenik je oslobođen optužbe uz što je odlučeno da troškovi prekršajnog postupka padaju na teret proračunskih sredstava suda. 

1. Branitelj okrivljenika je pravovremeno podnio zahtjev za naknadom troškova prekršajnog postupka u ukupnom iznosu od konačnih 1.460,00 eur sa zahtjevom da se isti isplate na račun same stranke.

1. Zahtjev je djelomično osnovan.

1. Primjenom Tbr. 5. t. 3. Tarife o nagradama i naknadi troškova za rad odvjetnika (Narodne novine broj 142/12, 103/14, 118/14, 107/15, 37/22, 126/22 i 138/23) okrivljeniku se na ime sastava prigovora na prekršajni nalog priznaje pravo na nagradu u iznosu od 100 bodova, dok je primjenom Tbr. 1. t. 2. Tarife istome priznato i pravo na sastav pisane obrane u iznosu od 100 bodova. Nadalje je temeljem Tbr. 4. t. 1. okrivljeniku na ime pristupa njegova branitelja ročištima dana 11.10.2024., 10.4.2025., 11.2.2025. i 10.9.2025. priznato pravo na nagradu u visini od 100 bodova za svako, što je ukupno 600 bodova, a što obzirom na zatraženu vrijednost boda od 2,00 eur (Tbr. 54. Tarife) čini novčanu protuvrijednost od 1.200,00 eur. 

5.1.	Pored navedenog, priznat je i putni trošak osobnim automobilom odvjetnika na relaciji Novi Vinodolski-Rijeka-Novi Vinodolski obzirom na dolazak branitelja iz sjedišta odvjetničkog ureda u Novom Vinodolskom do Rijeke, gdje je zakazano zamolbeno ročište na dan 11.2.2025., a što čini put od 42 km u jednom pravcu tj. povratno 84 km pa mu za upotrebu vlastitog automobila pripada nadoknada u visini od 30% cijene bezolovnog benzina od 98 oktana za svaki prevaljeni kilometar (cijena na dan 11.2.2025. od 1,53 eur/l tj. 0,459 eur) odnosno dodatni iznos od 38,56 eur.

6. Zahtjev za naknadom troškova u preostalom dijelu nije osnovan budući da je postavljen suprotno odredbama  važeće Tarife o nagradama i naknadi troškova za rad odvjetnika. 

U Crikvenici 12. kolovoza 2026.

    
       Zapisničar:				 				        Sudac:     
     Melita Mrakovčić				                                  Gordana Vulić Pavlović



UPUTA O PRAVU NA ŽALBU
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud.



DNA:
1. Okrivljeniku
2. Branitelju okrivljenika, odvj. Mihael Arčon
3. Računovodstvu, po pravomoćnosti na postupanje

